El procés de tramitació de l'acolliment familiar
És una de les formes d'ajut i protecció dels infants i adolescents que es troben en una situació familiar que fa que hagin de viure fora de la seva família d'origen.
L'acolliment ofereix una alternativa a aquests infants.
És una mesura temporal per oferir als infants el millor entorn possible per créixer fins que la seva família resolgui els problemes que l'impedeixen d'ocupar-se'n.
En funció de les necessitats dels infants i la situació de la família biològica, hi ha sis tipus d'acolliment:
En aquest enllaç trobareu els passos a seguir per formalitzar el tràmit de sol·licitud:
Els infants que necessiten una família d' acollida han viscut situacions difícils que els han portat a la separació del seu nucli familiar d'origen i estan en situació de desemparament.
Les circumstàncies personals d'aquests infants són molt diverses: poden ser petits o grans (des de nadons fins a divuit anys), de diferents cultures, amb germans o sense, i poden presentar necessitats educatives especials.
Des del punt de vista legal, els i les sol·licitants han de complir els següent requisits:
Només s'admet l'acolliment per a més d'una persona en el cas dels cònjuges o de les parelles que conviuen amb caràcter 25 anys.
Poden acollir un infant les persones o famílies que volen col·laborar en la cura dels infants que no poden estar amb la seva família d'origen durant un temps.
Les persones sol·licitants han de gaudir d'una situació afectiva equilibrada, disposar de temps, tenir una actitud educativa flexible i un entorn familiar socialitzador per a l'infant acollit, i estar disposades a col·laborar amb els professionals tècnics que acompanyen l'acolliment.
Per fer l'acolliment, tots els membres de la família, incloent-hi els fills i filles, si n'hi ha, han d'estar-hi d'acord.
La persona o família que estigui interessada a fer un acolliment s'ha d'adreçar a l'Institut Català de l'Acolliment i de l'Adopció (ICAA), que té representacions territorials a les ciutats de Barcelona, Girona, Lleida, Tarragona i Amposta, o bé ha de concertar una cita amb una Institució Col·laboradora d'Integració Familiar (ICIF).
Un cop presentada la sol·licitud d'acolliment, les persones sol·licitants segueixen un procés de valoració, que comprèn com a mínim dues entrevistes individuals i una entrevista al seu domicili.
També cal que assisteixin a unes sessions formatives específiques per a famílies acollidores.
Aquest estudi i valoració donarà lloc a un informe psicosocial referent a la unitat familiar, que inclou també una aproximació a les característiques de l'infant o els infants susceptibles de ser acollits per cada família o persona i el tipus d'acolliment més idoni.
D'aquest procés de valoració se'n encarreguen les ICIF acreditades per la Generalitat de Catalunya.
Aspectes que es tenen en compte per valorar les famílies o persones que volen acollir un infant:
Circumstàncies socioeconòmiques
Quan és el moment, l'ICAA proposa un infant determinat a una família en concret.
Aquesta proposta es farà sempre en interès de l' infant a partir de les seves necessitats.
Després de l'acceptació s'inicia progressivament la relació de l'infant amb la família, que en tot moment té el suport del personal tècnic per tal d'ajudar tant la família com l'infant durant tot el temps que duri aquest acolliment.
Segons les característiques de l' infant i el tipus d'acolliment, es preveuen ajuts econòmics per a les famílies o les persones acollidores.